ระทึก สิงโตในสวนสัตว์ หลุดกรง เดินพ่านกว่า ชม. สุดท้ายถูกยิงตายสลด
(ภาพประกอบ),สุดระทึกสิงโตเพศเมีย ในสวนสัตว์เบลเยียม เกิดหลุดจากกรง ทำนักท่องเที่ยวกระเจิง รีบหาที่ซ่อนกันชุลมุน สุดท้าย สิงโตเคราะห์ร้ายโหยหาอิสรภาพ โดนเจ้าหน้าที่สวนสัตว์ตัดสินใจยิงดับ,เมื่อ 21 มิ.ย. 61 เว็บไซต์เดลี่ เมล และ,มิร์เรอร์, รายงานเกิดเหตุระทึก สิงโตเพศเมีย อายุน้อยตัวหนึ่ง สามารถหลบหนีออกจากกรงที่สวนสัตว์ Planckendael ในหมู่บ้าน Muizen เมือง Mechelen ประเทศเบลเยียม เมื่อช่วงเช้า เวลาประมาณ 09.45 น. ของวันที่ 21 มิ.ย. ตามเวลาท้องถิ่น ทำให้นักท่องเที่ยวที่มาเที่ยวสวนสัตว์นับ 40 คน ขวัญกระเจิง ตื่นตระหนกสุดๆ พากันหาที่หลบซ่อนสิงโต ในร้านขายกิฟต์ช็อป ของที่ระลึกแห่งหนึ่งภายในสวนสัตว์,ข่าวแจ้งว่า ขณะที่สิงโตตัวเมียตัวนี้หลุดออกจากกรง เป็นช่วงเวลาที่ครูนำคณะเด็กนักเรียนมาทัศนศึกษา นั่งรถบัสมาถึงสวนสัตว์ Planckendael ซึ่งอยู่ห่างจากกรุงบรัสเซลส์ไปทางตอนเหนือประมาณ 19 ไมล์พอดี จึงทำให้ทางเจ้าหน้าที่ตำรวจแจ้งไปยังคุณครู อย่าเพิ่งให้นักเรียนลงจากรถอย่างเด็ดขาด ขณะที่ทางเจ้าหน้าที่ดูแลสวนสัตว์กำลังพยายามจะควบคุมสิงโตตัวนี้,เว็บไซต์ มิร์เรอร์ เผยว่า สิงโตเพศเมียตัวนี้ ได้เดินไปรอบๆ สวนสัตว์นานกว่าชั่วโมง และอยู่ในอาการตื่นกลัวอย่างมากเช่นกัน จนต่อมาเจ้าหน้าที่สวนสัตว์ต้องตัดสินใจยิงปลิดชีพสิงโตตัวนี้ในที่สุด หลังจากเจ้าหน้าที่ได้ยิงลูกดอกอาบยาสลบใส่สิงโต 2 นัด แต่ไม่สามารถทำให้มันสงบลงได้
สุดระทึกสิงโตเพศเมีย ในสวนสัตว์เบลเยียม เกิดหลุดจากกรง ทำนักท่องเที่ยวกระเจิง รีบหาที่ซ่อนกันชุลมุน สุดท้าย สิงโตเคราะห์ร้ายโหยหาอิสรภาพ โดนเจ้าหน้าที่สวนสัตว์ตัดสินใจยิงดับ
สิงโตหลุดกรง,สวนสัตว์เบลเยียม,สิงโตแหกกรง,เบลเยียม,ยิงสิงโตตาย